Diari Oficial de la Generalitat Valenciana


Sumari del DOGV 8087, del 19-07-2017 (2017/6573)

ACORD de 14 de juliol de 2017, del Consell, de declaració d'ocupació urgent de béns i drets, subjectes a expedient d'expropiació forçosa de la Diputació Provincial de València, per a l'execució del projecte Glorieta en l'accés al Polígon Industrial carretera Albalat PK 2+500 en la CV-505 d'Alzira a Sueca (AZ-361).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6573


Data del document
:   14-07-2017

Organisme emissor
:   Presidència de la Generalitat

Tipus de document
:   Acord

ACORD de 14 de juliol de 2017, del Consell, de declaració d'ocupació urgent de béns i drets, subjectes a expedient d'expropiació forçosa de la Diputació Provincial de València, per a l'execució del projecte Glorieta en l'accés al Polígon Industrial carretera Albalat PK 2+500 en la CV-505 d'Alzira a Sueca (AZ-361). [2017/6573]  
Antecedents de fet  
Primer. Pel Decret número 1570, de la Presidència de la Diputació Provincial de València, de 21 de març de 2016, es va prendre en consideració el projecte denominat Glorieta en l'accés al polígon industrial, carretera d'Albalat PK 2+500, en la CV-505 d'Alzira a Sueca (AZ-361), i es va acordar sotmetre'l a informació pública per un termini de vint dies hàbils.  
Consta en l'expedient que el projecte esmentat s'ha sotmés a informació pública, per mitjà de l'anunci publicat en el Butlletí Oficial de la Província de València número 61, d'1 d'abril de 2016, i que no s'han presentat al·legacions, per la qual cosa es considera definitivament aprovat.  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la seua normal execució. Consta la viabilitat del projecte en el terreny a expropiar.  
Tercer. La relació concreta i individualitzada de béns i drets objecte d'expropiació es va aprovar inicialment pel Decret número 632, de 30 de gener de 2017, del diputat de l'Àrea de Carreteres i Infraestructures de la Diputació de València, i va ser sotmesa a informació pública durant el termini reglamentari per mitjà dels anuncis publicats en el Boletín Oficial del Estado número 39, de 15 de febrer de 2017; Butlletí Oficial de la Província de València número 33, de 16 de febrer de 2017; i en els diaris El Mundo i Levante ambdós de 16 de febrer de 2017. A més, s'ha exposat en el tauler d'anuncis de l'Ajuntament d'Alzira durant el termini de quinze dies i es va dur a terme la notificació individualitzada a totes les persones interessades en compliment del que estableixen els articles 18 a 21 de la Llei d'expropiació forçosa, els articles 17 i 18 del seu reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
  
S'han formulat al·legacions per part del propietari de la parcel·la número d'ordre 12, resoltes per Decret del diputat delegat de l'Àrea de Carreteres i Infraestructures de la Diputació de València, número 3544, de 2 de maig de 2017.  
Quart. Mitjançant el Decret número 4724, de 31 de maig de 2017, del diputat de l'Àrea de Carreteres i Infraestructures de la Diputació de València, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte d'obres mencionat.  
Cinqué. La sol·licitud d'urgent ocupació de béns i drets afectats per l'expropiació es va formular en el Decret número 632, de 30 de gener de 2017, del diputat de l'Àrea de Carreteres i Infraestructures de la Diputació de València, fonamentada en les raons següents:  
  
«..motius de seguretat viària, ja que en l'actualitat la carretera CV-505, al seu pas pel polígon industrial carretera d'Albalat, disposa d'una secció de 7 m d'amplària, aproximadament, amb accessos directes al llarg de tot el traçat i la possibilitat de girar a l'esquerra. El drenatge es realitza per mitjà de cunetes laterals, no hi ha voreres ni encreuaments habilitats per al trànsit de vianants i els ciclistes comparteixen la calçada amb els vehicles de motor, amb perill evident de col·lisions posteriors i atropellaments, i és una infraestructura amb una deficient funcionalitat. És per això que l'actuació projectada consisteix en l'execució d'una nova rotonda centrada sobre el traçat de l'actual carretera CV-505, en l'accés al polígon industrial carretera d'Albalat, en el PK 2+500, així com l'ampliació de la plataforma i reforçament de ferm existent de la carretera CV-505 en el tram comprés entre el PK 2+500 i la intersecció amb la carretera CV-506, incloent-se l'execució d'un carril bici en el marge esquerre del nou vial condicionat, a fi de resoldre la problemàtica de funcionalitat, accessibilitat i seguretat viària que presenta actualment».  
Sisé. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic esmentat, segons el Decret número 632, de 30 de gener de 2017, del diputat de l'Àrea de Carreteres i Infraestructures de la Diputació de València, i en l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
Seté. Queda acreditat que s'ha donat trasllat de la sol·licitud de declaració de la urgent ocupació a les persones interessades els béns de les quals puguen resultar afectats per l'esmentada declaració.  
  
Fonaments de dret  
I. La Diputació Provincial de València té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
III. L'article 52 de la Llei d'expropiació forçosa i concordants del seu reglament preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'urgent ocupació que, segons l'article 56 del Reglament d'expropiació forçosa, ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare la urgent ocupació dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular, per escrit davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans citades, i el procediment s'ha tramitat d'acord amb la legislació vigent en la matèria.  
Per tot això, considerant les facultats conferides pel Reial Decret 3318/1983, de 25 d'agost, sobre la base dels articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, el president de la Generalitat, d'acord amb les competències que exerceix en matèria d'administració local, segons disposa l'article 1 del Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, i a proposta del president de la Generalitat, el Consell, en la sessió de 14 de juliol de 2017,  
  
  
  
ACORDA  
  
Declarar la ocupació urgent dels béns i drets que a continuació s'assenyalen, afectats per l'expedient expropiatori instruït per la Diputació Provincial de València per a l'execució del projecte denominat Glorieta en l'accés al polígon industrial, carretera d'Albalat PK 2+500, en la CV-505 d'Alzira a Sueca (AZ-361).  
  
Relació de béns i drets afectats  
  
Finca: 0001.  
Cultiu: terreny de regadiu sense cultiu.  
Referència cadastral: 98942Y637860210436CF.  
Terme municipal: Alzira.  
Propietaris:   
Carrasco Pellicer, María Jesús  
Fernández Carrasco, Beatriz  
Fernández Carrasco, Juan José  
Superfície afectada:  
Expropiable:154,00 m².  
  
Finca: 0002.  
Cultiu/s: terreny de regadiu sense cultiu.  
Referència cadastral: 8628385MM7100B3887UL.  
Terme municipal: Alzira.  
Propietaris:  
Carrasco Pellicer, María Jesús  
Fernández Carrasco, María Jesús  
Fernández Carrasco, Beatriz  
Fernández Carrasco, Juan José  
Superfície afectada:  
Expropiable: 80,00 m².  
  
Finca: 0003  
Cultiu: tarongers.  
Referència cadastral: 2537848RK2735S3620XF.  
Terme municipal: Alzira.  
Propietaris:  
España Moreno, Agustín, Hereus de  
Superfície afectada:  
Expropiable: 20,00 m².  
  
Finca: 0004.  
Cultiu/s: terreny de regadiu sense cultiu.  
Referència cadastral: 51977K249766631781KF.  
Terme municipal: Alzira.  
Propietaris:  
Domicili:  
Carrasco Pellicer, María Jesús  
Fernández Carrasco, María Jesús  
Fernández Carrasco, Beatriz  
Fernández Carrasco, Juan José  
Superfície afectada:  
Expropiable: 275,00 m².  
  
Finca: 0005.  
Cultiu/s: terreny de regadiu sense cultiu.  
Referència cadastral: 6790094RH5024Q4964CS.  
Terme municipal: Alzira.  
Propietaris:  
Carrasco Pellicer, María Jesús  
Fernández Carrasco, María Jesús  
Fernández Carrasco, Beatriz  
Fernández Carrasco, Juan José  
Superfície afectada:  
Expropiable: 428,00 m².  
  
Finca: 0006.  
Cultiu: tarongers.  
Referència cadastral: 9100070RU1681P1156UQ.  
Terme municipal: Alzira  
Propietaris:  
España Moreno, Agustín, Hereus de  
Superfície afectada:  
Expropiable: 1.115,00 m².  
  
Finca: 0007.  
Cultiu/s: tarongers.  
Referència cadastral: 82275X737339275300EI.  
Terme municipal: Alzira.  
Propietaris:  
España Moreno Agustín, Hereus de  
Superfície afectada:  
Expropiable: 89,00 m².  
  
Finca: 0008.  
Cultiu: terreny de regadiu sense cultiu.  
Referència cadastral: 3219607ZF8655W6571VV.  
Terme municipal: Alzira.  
Propietari:  
Boquera Rama Enrique  
Superfície afectada:  
Expropiable: 640,00 m².  
  
Finca: 0009.  
Cultiu: terreny de regadiu sense cultiu.  
Referència cadastral: 33142U724975376892OX.  
Terme municipal: Alzira.  
Propietari:  
Boquera Rama, Enrique  
Superfície afectada:  
Expropiable: 2.188,00 m².  
  
Finca: 0010.  
Cultiu/s: mandariners.  
Referència cadastral: 5377974GR5080Y5864UJ.  
Terme municipal: Alzira.  
Propietària:  
Rubio Ferrer, María  
Superfície afectada:  
Expropiable: 409,00 m².  
  
Finca: 0011.  
Cultiu: tarongers.  
Referència cadastral: 58285D687534658693WR.  
Terme municipal: Alzira.  
Propietaris:  
Rubio Ferrer, María  
Amat Montalvá, Daniel  
Superfície afectada:  
Expropiable: 355,00 m².  
  
Finca: 0012.  
Cultiu: tarongers.  
Referència cadastral: 16760K452691927448HH.  
Terme municipal: Alzira.  
Propietari:  
Giner Garcia, Santiago  
Superfície afectada:  
Expropiable: 863,00 m².  
  
Finca: 0013.  
Cultiu: tarongers.  
Referència cadastral: 74144Q956150731038JC.  
Terme municipal: Alzira.  
Propietària:  
Sancho Morales, Amparo  
Superfície afectada:  
Expropiable: 988,00 m²  
  
Finca: 0014  
Cultiu: ametlers.  
Referència cadastral: 90603E963700851279FB.  
Terme municipal: Alzira.  
Propietaris:  
Tortajada Martinez, Miguel, Hereus de  
Superfície afectada:  
Expropiable: 554,00 m².  
  
Finca: 0015.  
Cultiu: tarongers.  
Referència cadastral: 60231K142573584901IP.  
Terme municipal: Alzira.  
Propietaris:  
Requena Borrás, José Miguel  
Montalvá Moya, María Matilde  
Superfície afectada:  
Expropiable: 649,00 m²  
  
Finca: 0016.  
Cultiu: tarongers.  
Referència cadastral: 34238O225027657491ES.  
Terme municipal: Alzira.  
Propietaris:  
Requena Borrás, José Miguel  
Montalvá Moya, María Matilde  
Superfície afectada:  
Expropiable: 513,00 m²  
  
Finca: 0017.  
Cultiu: tarongers.  
Referència cadastral: 89380Z072388583670DH.  
Terme municipal: Alzira.  
Propietari:  
Requena Borrás José Miguel  
Superfície afectada:  
Expropiable: 62,00 m².  
  
Contra aquest acord, que posa fi a la via administrativa, les persones interessades per ser titulars de béns i drets en el procediment d'expropiació forçosa, podran interposar els recursos següents:  
1. Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques; cal tindre en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar cap recurs en via administrativa. No obstant això, amb caràcter previ a la interposició del recurs contenciós administratiu i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, i cal tindre en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 17 de juliol de 2017.- La consellera secretària: Mónica Oltra Jarque.